Όλγα (όνομα)

**Όλγα** (γενική: της *Όλγας*), ελληνικό γυναικείο κύριο όνομα (βαφτιστικό όνομα).

## Ετυμολογία του ονόματος

Το όνομα *Όλγα* είναι δάνειο από το ρωσικό *Ольга*, το οποίο προέρχεται από το γερμανικό όνομα *[[Χέλγκα]]* και αυτό από αρχαία σκανδιναβική ρίζα που σημαίνει «υγιής, ιερός», ή από την αμάρτυρη πρωτογερμανική λέξη **hailaga*, που ανάγεται στην πρωτοϊνδοευρωπαϊκή ρίζα **kailo-*.

Το όνομα εισήλθε στην ελληνική γλώσσα ως **Έλγα**, το όνομα της βασίλισσας των Ρως Όλγας, που επισκέφτηκε την Κωνσταντινούπολη το 955 και βαφτίστηκε Ελένη από τη νονά της Ελένη Λεκαπηνή, σύζυγο του αυτοκράτορα Κωνσταντίνου Ζ΄ του Πορφυρογέννητου, 

(Αν και είναι πιθανό η Όλγα να είχε ήδη βαφτιστεί στο Κίεβο, καθώς ο Πορφυρογέννητος αποσιωπά το γεγονός της βάφτισής της στο *Περί βασιλείου τάξεως* σ. 594, 15 κ.ε. Βλ. και Παπαρρηγόπουλο.)

## Διάδοση του ονόματος

Ιδιαίτερα δημοφιλές όνομα σε όλη την Ευρώπη, στις ΗΠΑ έφτασε στην ακμή του το 1916 να είναι το 126ο πιο συχνό όνομα. Στην Ελλάδα γνώρισε σημαντική διάδοση από την εποχή που η Μεγάλη Δούκισσα της Ρωσίας Όλγα Κονσταντίνοβνα Ρομάνοβα (1851–1926) παντρεύτηκε τον βασιλιά Γεώργιο Α΄ και έγινε βασίλισσα της Ελλάδας. Χαρακτηριστικά, η Ειρήνη Ρενιέρη αναφέρει ότι στο Ανδρονίκιο (Endürlük) Καππαδοκίας το όνομα πρωτοεμφανίζεται το 1870, μόλις τρία χρόνια μετά το γάμο του Γεώργιου Α΄ (1867), σε επτά οικογένειες. Σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα *Όλγα* παρουσιάζεται ως το 42ο πιο συχνό όνομα (30ό ανάμεσα στα γυναικεία).

## Ονομαστική εορτή
Στις 11 Ιουλίου, που εορτάζεται η μνήμη της αγίας Όλγας της ισαποστόλου από την Ορθόδοξη και την Καθολική Εκκλησία. Την ίδια ημερομηνία εορτάζεται και στη Βουλγαρία, την Τσεχία, την Πολωνία, την Ιταλία, τη Γαλλία. Στη Ρωσία εορτάζεται στις 24 Ιουλίου (11 Ιουλίου με το παλιό ημερολόγιο).

## Αρσενικός τύπος του ονόματος
*[[Ολέγκ]]*, ρωσικά: Олег (Αλιέκ), ουκρανικά: Олег (Ολέγ), λευκορωσικά: Алег (Αλιέχ).

## Το όνομα Όλγα σε άλλες γλώσσες

*Αγγλικά: Olga (Όλγκα) και Olya (Όλια)
*Βουλγαρικά: Олга (Όλγκα)
*Γαλλικά: Olga (Ολγκά)
*Γερμανικά: Olga (Όλγκα)
*Δανέζικα: Olga (Όλγκα)
*Ισπανικά: Olga (Όλγα)
*Ιταλικά: Olga
*Κροατικά: Olga, Olgica
*Λευκορωσικά: Вольга (Βόλχα)
*Νορβηγικά: Olga, Olgine 
*Ουγγρικά: Olga
*Ουκρανικά: Ольга (Όλχα)· αντρικό: Олег (Ολέγ)
*Πολωνικά: Olga (Όλγκα)
*Πορτογαλικά: Olga
*Ρουμανικά: Olga (Όλγκα)
*Ρώσικα: Ольга (Όλγκα), παραλλαγές: Ольгуня, Ольгуся, Ольгуха, Ольгуша, Оля, Олюля, Люля, Олюня, Люня, Олюся, Люся, Олюха, Олюша, Оляша, Оляня, Олёна, Лёна, Лёня, Лёля, Ляля· αντρικό: Олег (Αλιέκ)
*Σερβικά: Олга (Όλγκα), Олгица (Ολγκίκα)
*Σλαβομακεδονικά: Олга (Όλγκα), Олгица (Ολγκίκα)
*Σλοβακικά: Oľga
*Σλοβενικά: Olga
*Σουηδικά: Olga
*Τσεχικά: Olga (Όλγκα)
*Φινλαδικά: Oili (Όιλι)

## Άτομα με το όνομα Όλγα

### Ευγενείς

* Όλγα Ποτότσκα (1802-1861), Πολωνή κοντέσα
* Όλγα Φεοντόροβνα (1839-1891), μεγάλη δούκισσα της Ρωσίας
* Όλγα (1851-1926), βασίλισσα της Ελλάδας
* Όλγα της Βυρτεμβέργης (1876-1932), πριγκίπισσα του Σάουμπουργκ-Λίππε
* Όλγα του Αννοβέρου (1884-1958), πριγκίπισσα της Μεγάλης Βρετανίας και της Ιρλανδίας
* Όλγα της Σαβοΐας-Αόστας (1971-), μέλος της τέως ελληνικής βασιλικής οικογένειας

### Άλλοι

* Όλγα Βασδέκη (1973-), Ελληνίδα τριπλουνίστρια
* Όλγα Βλαχοπούλου (1974-), Ελληνίδα συγγραφέας και στιχουργός
* Όλγα Βότση (1922-1998), Ελληνίδα λογοτέχνιδα
* Όλγα Γεροβασίλη (1961-), Ελληνίδα πολιτικός
* Όλγα Γκολοντέτς (1962-), Ρωσίδα πολιτικός
* Όλγα Δαμάνη (1943-), Ελληνίδα ηθοποιός
* Όλγα Ηρωίδου (1938-), Ελληνίδα καλαθοσφαιρίστρια
* Όλγα Καϊδατζή (1979-), Ελληνίδα αθλήτρια στίβου
* Όλγα Καμένεβα (1883-1941), Ρωσίδα επαναστάτρια και πολιτικός
* Όλγα Κανίσκινα (1985-), Ρωσίδα βαδίστρια
* Όλγα Καρλάτου (1947-), Ελληνίδα ηθοποιός
* Όλγα Κεφαλογιάννη (1975-), Ελληνίδα δικηγόρος και πολιτικός
* Όλγα Κνιάζεβα (1954-2015), Σοβιετική ξιφομάχος
* Όλγα Κόρμπουτ (1955-), Σοβιετική γυμνάστρια
* Όλγα Κουριλένκο (1979-) Γαλλοουκρανή ηθοποιός και μοντέλο
* Όλγα Λαντιζένσκαγια (1922-2004), Ρωσίδα μαθηματικός
* Όλγα Λοΐζου (1961-), Κύπρια κολυμβήτρια
* Όλγα Μαλέα (1960-), Ελληνίδα σκηνοθέτρια και σεναριογράφος
* Όλγα Μέντζου (1905-1980), Ελληνίδα βιολονίστα και συνθέτρια
* Όλγα Μπακόλα (1917-1943), Ελληνίδα υφαντουργός και αντιστασιακή
* Όλγα Μπρίζγκινα (1963-), Σοβιετική δρομέας
* Όλγα Πελεκάνου (1981-), Ελληνίδα αθλήτρια της συγχρονισμένης κολύμβησης
* Όλγα Πηλιάκη (1989-), Ελληνίδα γυμνάστρια του ανσάμπλ
* Όλγα Πολίτου, Ελληνίδα ηθοποιός
* Όλγα Προσαλέντη (1870-1930), Ελληνίδα ζωγράφος
* Όλγα Ροζάνοβα (1886-1918), Ρωσίδα ζωγράφος
* Όλγα Ρούμπζοβα (1909-1994), Σοβιετική σκακίστρια
* Όλγα Σαλαντούχα (1983-), Ουκρανή τριπλουνίστρια
* Όλγα Σανφίροβα (1917-1944), Σοβιετική πιλότος
* Όλγα Σκαμπέγιεβα (1984-), Ρωσίδα δημοσιογράφος και τηλεπαρουσιάστρια
* Όλγα Σμιρνόβα (1991-), Ρωσίδα μπαλαρίνα
* Όλγα Σολόχοβα (1915-2001), Σοβιετική πιλότος
* Όλγα Στράντζαλη (1996-), Ελληνίδα πετοσφαιρίστρια
* Όλγα Τζαβάρα (1924-2013), Ελληνίδα σκοπεύτρια
* Όλγα Τουρνάκη (1933-2022), Ελληνίδα ηθοποιός
* Όλγα Τρατς (1988-), Ουκρανή πετοσφαιρίστρια
* Όλγα Τρέμη (1951-), Ελληνίδα δημοσιογράφος
* Όλγα Τσαρμποπούλου (1968-), Ελληνίδα αντισφαιρίστρια
* Όλγα Τσομπανίδη (1983-), Ελληνίδα αθλήτρια στίβου
* Όλγα Φαρμάκη (1985-), Ελληνίδα επιχειρηματίας, πρώην πρώην μοντέλο, παρουσιάστρια, ραδιοφωνική παραγωγός, τραγουδίστρια και χορεύτρια
* Όλγα Χατζηνικολάου (1981-), Ελληνίδα καλαθοσφαιρίστρια
* Όλγα Χοχλόβα (1891-1955), Ρωσίδα μπαλαρίνα, σύζυγος του Πάμπλο Πικάσο

## Φανταστικοί χαρακτήρες

* Όλγα, χαρακτήρας στο μυθιστόρημα ''Ο πύργος'' (1926) του Βοημού Φραντς Κάφκα
* Όλγα (Λίνα Σακκά), χαρακτήρας στη δραματική σειρά *[[Η ζωή που δεν έζησα]]* του Mega
* Όλγα (Βάνα Ραμπότα), σύζυγος του αστυνομικού Προκόπη (Ιεροκλής Μιχαηλίδης) στην κωμική σειρά *L.A.P.D.* του Mega
* Όλγα (Σοφία Ρούμπου), δευτερεύων χαρακτήρας στο πολεμικό δράμα *[[Η Μεσόγειος φλέγεται]]* (1970) του Ντίμη Δαδήρα**'
* Όλγα ([[Καρυοφυλλιά Καραμπέτη]]), φαρμακοποιός, μέλος του ερωτικού τριγώνου στην [[αισθηματική ταινία]] [[Ελεύθερη κατάδυση (ταινία)|''Ελεύθερη κατάδυση'']] (1995) του [[Γιώργος Πανουσόπουλος|Γιώργου Πανουσόπουλου]]
* Όλγα ([[Βίκυ Παπαδοπούλου]]), σύζυγος του Ηρακλή ([[Γιάννης Τσορτέκης]]) τον οποίο εγκαταλείπει αφού τον κλέψει μαζί με τον εραστή της ([[Βασίλης Μπισμπίκης]]) στην ταινία [[Η Μπαλάντα της Τρύπιας Καρδιάς|''Η μπαλάντα της τρύπιας καρδιάς'']] (2020) του [[Γιάννης Οικονομίδης|Γιάννη Οικονομίδη]]
* Όλγα Βασιλείου (Γωγώ Μπρέμπου), σύζυγος του Αποστόλη (Βαγγέλης Αλεξανδρής) στη σειρά ''Ο παράδεισος των κυριών'' του [[Alpha TV|Alpha]]
* Όλγα Γκορίτσα ([[Ταμίλα Κουλίεβα]]), μητέρα μιας αγνοούμενης κοπέλας που έχει υποστεί τη βία και που ίσως δεν ζει πια στη σειρά ''Σκοτεινή Θάλασσα'' του Mega
* Όλγα Δελή ([[Άντζελα Γκερέκου]]), χαρακτήρας στη σειρά [[Η πρόβα του νυφικού (σειρά)|''Η πρόβα του νυφικού'']] του [[ΑΝΤ1]] που βασίστηκε στο ομότιτλο βιβλίο της [[Ντόρα Γιαννακοπούλου|Ντόρας Γιαννακοπούλου]]
* Όλγα Δεληγιάννη (Λήδα Ματσάγγου), κεντρικός χαρακτήρας της δραματικής σειράς ''[[Αέρινες σιωπές]]'' του Mega
* Όλγα Μανολοπούλου (Ζωζώ Ζάρπα), χαρακτήρας της σειράς ''Βαμμένα κόκκινα μαλλιά'' του [[ΑΝΤ1]], που βασίστηκε στο ομότιτλο μυθιστόρημα του [[Κώστας Μουρσελάς|Κώστα Μουρσελά]]
* Όλγα Μαρκάτου ([[Μαρία Φωκά]]), η γιαγιά του σπιτιού,πεθερά της Χριστίνας Μαρκάτου ([[Άννα Παναγιωτοπούλου]]), στη σειρά [[Ντόλτσε Βίτα|''Ντόλτσε βίτα'']] του Mega
* Όλγα Πάβλοβα ([[Βέρα Κρούσκα]]), κατάσκοπος που βοηθά τους Έλληνες στρατιωτικούς στην [[πολεμική ταινία]] ''[[Οι τελευταίοι του Ρούπελ]]'' (1971) του [[Γρηγόρης Γρηγορίου|Γρηγόρη Γρηγορίου]]
* Όλγα Παναγιωτίδου-Βασιλειάδου ([[Ζωή Λάσκαρη]]), πλούσια κοπέλα που παντρεύεται έναν φτωχό αριστούχο του Πολυτεχνείου ([[Φαίδων Γεωργίτσης]]) στην αισθηματική ταινία ''[[Όλγα αγάπη μου]]'' (1968) του [[Γιάννης Δαλιανίδης|Γιάννη Δαλιανίδη]]**'
* Όλγα Παναγιωτοπούλου (Ίλυα Λιβυκού), η μητέρα του Κώστα που επιστρέφει από τη Γερμανία (Φαίδων Γεωργίτσης), όπου σπούδαζε γιατρός στο δράμα ''Ίλιγγος'' (1963) του Γιάννη Δαλιανίδη
* Όλγα Πατάκη, αδελφή της Χέλγκα Πατάκη στην αμερικανική σειρά κινουμένων σχεδίων *[[Έι Άρνολντ!]]*
* Όλγα Πραζόροβα, η μεγαλύτερη από τις *[[Τρεις αδελφές]]* (1901) στο ομότιτλο μυθιστόρημα του Άντον Τσέχοφ
* Όλγα Ρόμπαρτς (Όλια Λαζαρίδου), ιδιόρρυθμη Ελληνοαμερικανίδα στην ομότιτλη ταινία (1989) του Χρήστου Βακαλόπουλου
* Όλγα Σταματάκη (Ρεγγίνα Παντελίδη) μέλος της οικογένειας Σταματάκη, τους οποίους χωρίζει βεντέτα με την οικογένεια Λεβεντογιάννη στη σειρά *[[Της αγάπης μαχαιριά]]* του ΑΝΤ1
* Όλγα Χαμπέα (Σοφία Πανάγου), φιλόλογος, σύζυγος του Μιχάλη (Γιάννης Δρακόπουλος) και μία από τις τρεις κόρες της οικογένειας Χαμπέα στη σειρά *[[Το σόι σου]]* του Alpha
* Όλγα Χαρίτου-Παπαχαρίτου (Άννα Παναγιωτοπούλου), η μεγαλύτερη από τις αδελφές Χαρίτου, στην τηλεοπτική σειρά *[[Οι τρεις Χάριτες]]* του Mega

## Δείτε επίσης

* Όλγα (οικισμός της Ηλείας)

## Παραπομπές


Κατηγορία:Βουλγαρικά ονόματα
Κατηγορία:Γερμανικά ονόματα
Κατηγορία:Γυναικεία ελληνικά ονόματα
Κατηγορία:Νεότερα ονόματα
Κατηγορία:Ρωσικά ονόματα
Κατηγορία:Σκανδιναβικά ονόματα
Κατηγορία:Σλαβικά ονόματα
Κατηγορία:Σερβικά ονόματα
Κατηγορία:Σλαβομακεδονικά ονόματα